**OSNOVNA ŠOLA**

**NAVODILA ZA IZVAJANJE PROJEKTA »RAZISKOVALCI BIOTSKE RAZNOVRSTNOSTI«**

1. **Korak: vpis podatkov**

Na pričetku moramo sodelujoče v projektu vpisati v mednarodno bazo podatkov. V zvezi s tem vas prosimo, da nam do 27. 10. 2017 posredujete naslednje podatke:

* naziv in naslov šole,
* elektronski naslov vodje projekta,
* število učiteljev, ki bodo sodelovali pri izvajanju projekta,
* število sodelujočih učencev.
1. **Korak: pregled**
* **anketa**

Kratka anketa oz . obrazec, ki vam bo na voljo na spletni strani, se izpolnjuje na začetku in na koncu šolskega leta. Navodila za izvedbo so vam na voljo na spletni strani projekta <http://ekosola.si/2017-2018/projekti/biotska-raznovrstnost/>. Poleg navodil in anket, vam je na voljo tudi obrazec za vrednotenje, ki vam bo v pomoč. Dobljenih rezultatov vam ni potrebno statistično obdelovati, posredujte nam le Obrazec za vrednotenje. Obrazec za vrednotenje ankete pošljite do 1.12.2017 na naslov: hribar.tina5@gmail.com .

* **kartiranje opazovanega življenjskega okolja**

Primeri dobrih praks in navodila za zapisovanje in označevanje podatkov v zvezi z opazovanjem v izbranem življenjskem prostoru ali habitatu so vam na voljo na <https://slovenia.exposure.co/> ter na<http://ekosola.si/2017-2018/projekti/biotska-raznovrstnost-2/>. Z učenci v okolici šole določite manjše območje, ki ga boste spremljali tekom leta (npr. del travnika, parka, otroškega igrišča …). V primeru, da ste izbrali del trate ob šoli, zaprosite hišnika, da vašega opazovalnega območja ne kosi (opazovalno območje označite). Z učenci naredite načrt – **karto opazovalnega območja in zabeležite prisotne vrste** (živali npr.: pikapolonica, mravlja, metulj, deževnik, kos …, rastline npr.: trpotec, regrat, marjetica …). Učenci naj na narejeni karti opazovalnega območja označijo opažene živali in rastline - le te lahko narišejo ali nalepijo fotografije. Fotografije kart (oz. drugih izdelkov, ki so nastali v prvem delu vašega raziskovanja) pošljite do 1.12.2017 na naslov: hribar.tina5@gmail.com .

1. **Korak: ukrep**
* Priporočamo izvajanje poljubnih aktivnosti za spoznavanje živalskih vrst v okolici vaše šole (npr.: izdelava lojnih pogač, ptičjih hišk, postavitev hotela za žuželke in opazovanje vrst skozi vse leto).Spoznavanje rastlinskih vrst – kalitev semen.
* Z učenci poizkusite povečati število vrst in število osebkov v vašem opazovalnem območju (npr. na opazovano območje postavite kamen, les, ptičjo hiško …).
1. **Spremljanje in vrednotenje**
* Se je na vaše opazovalno območje naselila nova žival?
* Je na vašem opazovalnem območju zrasla kakšna nova rastlina?
* Se je število opazovalnih živali povečalo ali zmanjšalo?
* Se je število opazovalnih rastlin povečalo ali zmanjšalo?

**Spremembe označite na vašem popisnem listu – karti. Fotografijo končne karte boste poslali do 31.5.2018.**

1. **Korak: poročilo**

Do **31.5.2018** pošljite kratko objavo za spletno stran https://slovenia.exposure.co/, Obrazec za vrednotenje drugega dela ankete in fotografije. Članke o vašem delu bomo objavili na strani Exposure, Facebook in Twitter.

**Zaradi objav vas prosimo, da fotografije posredujte v jpg. formatu.**

**Na slovenski spletni strani projekta (**[**https://slovenia.exposure.co/**](https://slovenia.exposure.co/)**) vam bodo na voljo primeri dobrih praks šolskega leta 2016/2017. Sproti pa bomo objavljali tudi vaše prispevke.**

Vabimo vas, da aktivnosti vaših mladih raziskovalcev delite z nami preko celotnega šolskega leta. V kolikor želite objaviti prispevek na Exposure, posredujte kratek opis dejavnosti s priloženimi fotografijami in jih pošljite na e-naslov: hribar.tina5@gmail.com. Vaši prispevki, objavljeni na Exposure spletni strani, so na voljo in v pomoč vsem sodelujočim in sponzorju projekta Toyota Motor Europe.

**Vse knjižice in pripomočki na spletni strani projekta so pomožna literatura, in sicer:** Veliki lov na rastline (priročnik), Darwinovi opazovalci (5 – 6 let), Darwinovi raziskovalci (6 – 7 let), Darwinovi misleci (7 – 8 let), Darwinovi zbiralci (8 – 9 let), Darwinovi preiskovalci (9-10 let), ID ključi.